Document ID: 32007D0561

ODLOČBA KOMISIJE
z dne 2. avgusta 2007
o odobritvi spremembe programa za izkoreninjenje goveje bruceloze v Italiji za leto 2007, odobrenega z Odločbo 2006/875/ES, v zvezi z brucelozo bivolov v Caserti, regija Kampanja
(notificirano pod dokumentarno številko C(2007) 3692)
(2007/561/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 24(6) Odločbe,
ob upoštevanju naslednjega:
(1)
Odločba 90/424/EGS zagotavlja možnost finančnega prispevka Skupnosti nacionalnim programom za izkoreninjenje, nadzor in spremljanje živalskih bolezni in zoonoz iz Priloge k navedeni odločbi, vključno z govejo brucelozo.
(2)
Odločba Komisije 2006/875/ES z dne 30. novembra 2006 o odobritvi programov za izkoreninjenje in spremljanje živalskih bolezni in nekaterih TSE ter za preprečevanje zoonoz, ki so jih države članice predložile za leto 2007 (2), je za obdobje od 1. januarja 2007 do 31. decembra 2007 odobrila program za izkoreninjenje goveje bruceloze, ki ga je predložila Italija.
(3)
Položaj v zvezi z brucelozo bivolov v Kampanji, zlasti v pokrajini Caserta, je skrb zbujajoč, kot ga je 5. in 6. marca 2007 Italija podala v svoji predstavitvi Stalnemu odboru za prehranjevalno verigo in zdravje živali.
(4)
Italija je zato Komisiji predložila posebni načrt nadzora za izkoreninjenje bruceloze bivolov v Caserti, vključno s posebnimi poostrenimi ukrepi glede identifikacije živali in cepljenja.
(5)
Ukrepi, ki jih je predlagala Italija, so v skladu z veterinarsko zakonodajo Skupnosti in zlasti z merili Skupnosti glede izkoreninjenja goveje bruceloze.
(6)
Posebni načrt nadzora za izkoreninjenje bruceloze bivolov v Caserti je zato treba odobriti kot del programa za izkoreninjenje goveje bruceloze v Italiji za leto 2007.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Posebni načrt nadzora za izkoreninjenje bruceloze bivolov v Caserti, ki ga je 7. junija 2007 predložila Italija, se odobri za obdobje od 1. julija 2007 do 31. decembra 2007.
Navedeni posebni načrt nadzora se vključi v program za izkoreninjenje goveje bruceloze v navedeni državi članici, odobren v skladu s členom 2(1) Odločbe 2006/875/ES.
Člen 2
Ta odločba je naslovljena na države članice.
V Bruslju, 2. avgusta 2007

Labels: 0
18
4
6